പേരയം സ്വദേശികളുടെ വെബ്സീരീസ് സൂപ്പര് ഹിറ്റ് നെടുമങ്ങാട്: നാടിനും നാട്ടുകാര്ക്കും വിനോദവും വിജ്ഞാനവും പകര്ന്നു കൊണ്ട് ഒരു സംഘം ചെറുപ്പക്കാരുടെ വെബ് സീരീസ് ശ്രദ്ധേയമാകുന്നു. പാലോട് പേരയം സ്വദേശികളായ ചെറുപ്പക്കാരുടെ ഹ്രസ്വ ചിത്ര പരമ്ബരയാണ് സമൂഹമാധ്യമങ്ങളില് ജനശ്രദ്ധ ആകര്ഷിച്ചു മുന്നേറുന്നത്. നിരവധി ഹ്രസ്വചിത്രങ്ങള് പുറത്തിറക്കിയിരുന്ന കൂട്ടായ്മ കോവിഡില് ജനജീവിതം ദുസഹമായപ്പോള് ജനങ്ങള്ക്ക് അവബോധം നല്കി കര്ഫ്യൂ എന്നപേരില് പുറത്തിറക്കിയ ഹ്രസ്വചിത്ര പരമ്ബരയാണ് ആദ്യം സമൂഹ മാധ്യമങ്ങളില് ശ്രദ്ധേയമായത്. ലോക്ഡൗണ് കാരണം ജനങ്ങള് അനുഭവിച്ച ദുരിതങ്ങളും കൊറോണയോട് പൊരുതി ജീവിതം മുന്നോട്ട് നയിക്കുന്നവരുടെ അനുഭവങ്ങളും ഇതിവൃത്തമാക്കി നര്മത്തില് പൊതിഞ്ഞതായിരുന്നു കര്ഫ്യുവിന്റെ എപ്പിസോഡുകള്. പുറത്തിറങ്ങിയ അഞ്ച് എപ്പിസോഡുകളും ഒന്നിനൊന്നു മെച്ചമായി. സമൂഹത്തിലെ നാനാതുറകളില് നിന്നും പ്രശംസ പിടിച്ചുപറ്റി. തുടര്ന്ന് മുഴുനീളെ നര്മവുമായെത്തിയ മണിയന് മേശിരിയും ഇതിനോടകം വൈറലായി. നാട്ടിന്പുറത്തിന്റെ തനത് ശൈലിയില് പൊട്ടിച്ചിരികളുണര്ത്തിയ മണിയന് മേശിരി നിരവധിപേര് കാണുകയും ഏറ്റെടുക്കുകയും ചെയ്തു.ഉപാധികളില്ലാത്ത നര്മരസ മുഹൂര്ത്തങ്ങള് സമ്മാനിച്ച മണിയന് മേശിരി സൂപ്പര്ഹിറ്റായി. മാസ് എന്റര്ടെയിന്മെന്റ്സ് എന്ന തങ്ങളുടെ യുട്യൂബ് ചാനലിലൂടെയാണ് ഇവരുടെ എപ്പിസോഡുകളെത്തുന്നത്. ശരത് നന്മ സംവിധാനവും ടി.എസ്. വിനീത്, ലാല്, വിഷ്ണു പാലോട്, ഹരിമോഹന്, അഭിരാം, മീഡിയ ഫീല്ഡ്, എസ്.ആര്. സിദ്ധാര്ഥ്, ഭരത് എന്നിവര് പിന്നണിയിലും പ്രവര്ത്തിച്ചു. സുരേഷ്, ടി. എസ്.വിപിന്, കെ. ജെ.അനീഷ്, അമല്മോഹന്, രാജേഷ്, മനുമോഹന്, ജെ. കെ.വിഷ്ണു, എം. ആര്.ശ്രീജേഷ്, രാഹുല് വിജയ്, ജിതിന്രാജ്, വിജിന്ദാസ് എന്നിവരാണ് രംഗത്തുള്ളത്.